Diari Oficial de la Generalitat Valenciana


Sumari del DOGV 1046, del 18-04-1989 (1989/813631)

ORDRE de 22 de febrer de 1989, de la Conselleria de Cultura, Educació i Ciència, per la qual es fa pública la convocatòria de subvencions a associacions juvenils per a 1989.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/02/22/(2)/dof/vci/html**

### Dades del document

Número de DOGV
:   1046

Data del DOGV
:   18-04-1989

Secció del DOGV
:   DISPOSICIONS GENERALS

Número del document
:   1989/813631


Data del document
:   22-02-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 22 de febrer de 1989, de la Conselleria de Cultura, Educació i Ciència, per la qual es fa pública la convocatòria de subvencions a associacions juvenils per a 1989.  
En virtut de les competències que l?Estatut d?autonomia atorga a la Generalitat Valenciana en matèria de joventut, la Conselleria de Cultura, Educació i Ciència ha potenciat l'associacionisme juvenil mitjançant diverses mesures i subvencions.  
Fomentar entre els joves el fenomen associatiu és una forma de contribuir a la vertebració de la societat valenciana en el seu conjunt. Així, convé dissenyar i desenrotllar una actuació coordinada entre la Conselleria de Cultura, Educació i Ciència i les diputacions provincials de tal manera que es puga ampliar la rendibilitat social del suport que aquestes institucions dirigeixen a les entitats juvenils de la Comunitat Valenciana.  
Per això, i segons que disposa l'article 28 de la Llei de 30 de desembre de 1988 de Pressupostos de la Generalitat Valenciana i l?Ordre de 26 de desembre de 1988 de la Conselleria de Cultura, Educació i Ciència per la qual s'aprova el Pla d'Actuacions Coordinades amb les diputacions provincials de la Comunitat Valenciana en matèria de cultura i educació per a l?exercici de 1989.  
ORDENE:  
Article 1  
La Conselleria de Cultura, Educació i Ciència en col·laboració amb les diputacions provincials d'Alacant, Castelló i València, a proposta de la Direcció General de Joventut, i dins dels límits pressupostaris aprovats amb aquesta finalitat, concediran subvencions a les associacions i grups juvenils de la Comunitat Valenciana.  
Article 2  
Les subvencions es concediran amb càrrec a les següents línies de subvenció:  
- activitats. 410/000/89.  
- equipament. 702/000/89.  
del programa pressupostari 455.30 de la Conselleria de Cultura, Educació i Ciència, i per les quals consignen les respectives diputacions en els seus pressupostos.  
Article 3  
1. Podran sol·licitar subvencions d'acord amb el que disposa aquesta convocatòria les entitats i grups juvenils inscrits en el cens d'associacions juvenils i entitats prestadores de serveis la joventut de la Comunitat Valenciana.  
2. No es concediran subvencions a les associacions o grups juvenils pertanyents a una entitat associativa d'àmbit superior que haguera sol·licitat una subvenció acollint-se al que disposa aquesta convocatòria.  
Article 4  
La Conselleria de Cultura, Educació i Ciència concedirà les subvencions a les entitats d'àmbit provincial i autonòmic i pertocaran a les diputacions provincials les destinades a entitats d'àmbit local i grups juvenils.  
Article 5  
1. Les peticions hauran de referir-se a algun dels apartats següents:  
1) Programa anual d'activitats.  
2) Programa anual d'equipament.  
2. Les subvencions contribuiran al finançament dels programes que s'esmenten en l'apartat i cobriran la diferència entre l'aportació de l?entitat sol·licitant i el pressupost total necessari per al desplegament dels programes.  
La quantia màxima que es concedirà no excedirà el 40% del pressupost total.  
3. Queden exclosos del que disposen els apartats anteriors els següents tipus d'activitats:  
- Activitats acadèmiques.  
- Viatges que no tinguen un clar interés cultural i social.  
- Activitats amb finalitat lucrativa.  
- Activitats que no vagen diriges a la formació dels joves per a la seua participació en la vida comunitària.  
- Les activitats que no s'ajusten a la legislació vigent.  
Article 6  
1. Les sol·licituds es formalitzaran en un imprés normalitzat (exemplar triplicat). Els impresos corresponents a les entitats d'àmbit local seran facilitats per les diputacions provincials. Els serveis territorials de cultura i educació proporcionaran les que corresponguen a les entitats d'àmbit provincial i autonòmic. A la sol·licitud s'haurà d'acompanyar la documentació següent:  
- fotocòpia del DNI del president  
- programa d'activitats i/o equipament (1989)  
- memòria de les activitats realitzades (1988)  
- un exemplar de cadascuna de les publicacions realitzades per l?entitat des de l'1 de gener de 1988.  
2. Les entitats sol·licitants hauran de presentar tota la documentació demanada en els serveis territorials de cultura i educació o en les diputacions provincials segons es tracte d'entitats d'àmbit autonòmic i provincial o local respectivament o bé s'enviarà per qualsevol dels procediments establerts en l'article 66 de la LPA.  
Article 7  
El termini de presentació de sol·licituds serà de 30 dies hàbils comptadors des de l'entrada en vigor d'aquesta Ordre.  
Article 8  
1. Es crea una comissió d'avaluació per a l?estudi i valoració de les instàncies presentades per entitats d'àmbit provincial i autonòmic que estarà integrada pels membres següents:  
- El Director General de Joventut.  
- El Cap del Servei de Participació i Serveis a la Joventut.  
- El Cap del Servei de Promoció i Activitats.  
- 3 representants del Consell de la Joventut de la Comunitat Valenciana.  
La Comissió elevarà una proposta a l?Hble. Sr. Conseller de Cultura, Educació i Ciència, el qual la resoldrà.  
2. L'òrgan competent de cada Diputació Provincial farà l?estudi, la valoració i la resolució de les instàncies presentades. La resolució adoptada es comunicarà en el termini de 10 dies a la Conselleria de Cultura, Educació i Ciència.  
Article 9  
1. Per a la concessió de les subvencions als programes presentats per les entitats d'àmbit provincial i autonòmic es tindran en compte els criteris següents:  
a) Nombre d'afiliats  
- Fins a 1.000 afiliats 1 punt  
- De 1.001 a 5.000 afiliats 2 punts  
- Més de 5.000 afiliats 3 punts  
b) Edats dels beneficiaris  
- Menors de 15 anys 1 punt  
- De 15 a 25 anys 2 punts  
- De 26 a 30 anys 1 punt  
c) Percentatge de finançament propi  
- Fins al 50% 1 punt  
- Més del 50% 2 punts  
d) Implantació territorial  
- De 5 a 10 municipis 1 punt  
- D'11 a 50 municipis 2 punts  
- Més de 50 municipis 3 punts  
e) Tipus d'activitats  
e.l.) Entitats prestadores de serveis a la joventut, organitzacions i associacions juvenils de caràcter social. D'1 a 3 punts valorant el caràcter obert de les activitats.  
e.2.) Organitzacions polítiques juvenils  
- D'1 a 10 diputats a les Corts Valencianes 1 punt  
- D'11 a 30 diputats 2 punts  
- Més de 30 diputats 3 punts  
f) Memòria general de l'entitat corresponent a l'any anterior al de la sol·licitud. D'1 a 3 punts.  
g) Projecte de programa. D'1 a 6 punts. Es valoraran especialment els programes destinats a la promoció de l'ocupació dels joves, a la inserció social de la dona jove, a la defensa del medi ambient i al foment de la cooperació internacional.  
h) Grups de joves destinataris de l'activitat  
- Marginats 2 punts  
- Desempleats 4 punts  
- Dones 3 punts  
- Altres grups de joves 1 punt  
i) Tenir centre D'informació juvenil integrat en la xarxa de punts i centres D'informació juvenil de la Comunitat Valenciana. 2 punts.  
j) Valoració de les publicacions realitzades des de 11 de gener de 1.988. d'1 a 3 punts.  
2. Per a la concessió de subvencions als programes presentats per les entitats d'àmbit local estindran en compte els criteris següents:  
a) Nombre d'afiliats  
- Fins a 40 2 punts  
- Més de 40 1 punt  
b) Edats dels beneficiaris  
- Menors de 15 anys 1 punt  
- De 15 a 25 anys 2 punts  
- De 26 a 30 anys 1 punt  
c) Percentatge de finançament propi  
- Menys del 10% 1 punt  
- Del 10 al 40% 2 punts  
- Més del 40% 3 punts  
d) Memòria general de l'entitat corresponent a l'any anterior d'1 a 2 punts. Les entitats de nova creació que no puguen acreditar la memòria d'activitats, podran presentar alternativament el projecte de creació de l'associació.  
e) Projecte de programa. D'1 a 6 punts. Es valoraran especialment els programes destinats a la promoció de l'ocupació dels joves, a la inserció social de la dona jove i a la defensa del medi ambient.  
f) Grups de joves destinataris de l'activitat  
- Marginats 2 punts  
- Desempleats 4 punts  
- Dones 3 punts  
- Altres grups de joves 1 punt  
g) Tenir centre o punt d'informació juvenil integrat en la xarxa de centres i punts D'informació juvenil de la Comunitat Valenciana. 2 punts.  
h) Valoració de les publicacions realitzades de de 11 de gener de 1989. D'1 a 3 punts.  
Article 10  
1. Els beneficiaris de subvencions hauran de complir les obligacions següents:  
a) Comunicar les modificacions que es produesquen en el desenvolupament del programa subvencionat.  
b) Presentar declaració de les subvencions rebudes d'altres entitats.  
c) Admetre la presència de supervisors designats per la Conselleria de Cultura, Educació i Ciència o les diputacions provincials, si s'escau.  
d) Fer constar en tot el material imprés que s'utilitze en les corresponents activitats la col·laboració de la Conselleria de Cultura, Educació i Ciència i de la Diputació Provincial corresponent.  
e) Justificar la subvenció rebuda segons es determine en la resolució de la concessió de la subvenció, que oportunament serà notificada als interessats.  
2. La Conselleria de Cultura, Educació i Ciència o les diputacions provincials, si s'escau, podran anul·lar totalment o parcialment la subvenció atorgada quan l'activitat no s'haja realitzat d'acord amb el programa que fou objecte de subvenció.  
DISPOSICIONS FINALS  
Primera  
S'autoritza la Direcció General de Joventut perquè en l'àmbit de les seues competències dicte les resolucions necessàries per dur a efecte el que disposa aquesta Ordre.  
Segona  
La present Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 22 de febrer de 1989.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI